Hard Rock Laager 2011 peaesinejaks on My Dying Bride (uk)    1.-2. juulil Vana-Vigalas toimuva Hard Rock Laager 2011 festivali peaesinejaks on Inglismaalt pärit  doom-metali suurnimi My Dying Bride. Juba kakskümmend aastat tegutsenud ning tervetele generatsioonidele eeskuju andnud kollektiivi tuntakse kui üht omanäolisemat meloodilise doom-death bändi, mis on kümne stuudioplaadiga teinud läbi mitmeid metamorfoose, kuid jäänud alati oma liistude juurde ja pälvinud sellega ka arvukate fännide jäägitu poolehoiu. Festivalilavadel kohtab My Dying Bride'i äärmiselt harva ning harukordne võimalus bändi näha avan eb Laagri teise festivalipäeva südaööl.    Eesti raskeimalt  rokkiv festival Hard Rock Laager toimub tänavu kümnendat aastat järjest ning praeguseks on esinejate nimekirja kinnitatud My Dying Bride (uk), Napalm Death (uk), Rotting Christ (gre), Mnemic (den), Moonsorrow (fin), Herald, Catafalc ja Revolver. Kokku esineb festivali kahel päeval 22 bändi.